02013D0426 — ET — 20.08.2019 — 004.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSOTSUS, 5. august 2013, milles käsitletakse meetmeid, millega hoida ära sigade Aafrika katku viiruse levik liitu kolmandatest riikidest või selliste kolmandate riikide territooriumi osadest, kus selle haiguse esinemine on kindlaks tehtud, ja millega tunnistatakse kehtetuks otsus 2011/78/EL (teatavaks tehtud numbri C(2013) 4951 all) (EMPs kohaldatav tekst) (2013/426/EL) (ELT L 211 7.8.2013, lk 5)

Muudetud:









▼B

KOMISJONI RAKENDUSOTSUS,

5. august 2013,

milles käsitletakse meetmeid, millega hoida ära sigade Aafrika katku viiruse levik liitu kolmandatest riikidest või selliste kolmandate riikide territooriumi osadest, kus selle haiguse esinemine on kindlaks tehtud, ja millega tunnistatakse kehtetuks otsus 2011/78/EL

(teatavaks tehtud numbri C(2013) 4951 all)

(EMPs kohaldatav tekst)

(2013/426/EL)







▼M1

Artikkel 1

Käesolevas otsuses tähendab „loomaveok” iga sõidukit, mida on kasutatud elusloomade veoks.

▼B

Artikkel 2

▼M1

1. Liikmesriigid tagavad, et loomaveoki operaator või juht esitab I lisas loetletud kolmandast riigist või sellise kolmanda riigi territooriumi osast liidu territooriumile sisenemise kohas liikmesriigi pädevale asutusele teabe, mis tõendab, et veoruumi, laadimisruumi, olemasolu korral veoki korpust, laadimisrampi, loomadega kokku puutunud seadmeid, rehve ja juhikabiini ning mahalaadimisel kasutatud kaitseriietust/-jalatseid on pärast viimast loomade mahalaadimist puhastatud ja desinfitseeritud.

▼B

2. Lõikes 1 osutatûd teave tuleb esitada II lisas esitatud deklaratsiooni näidise järgi või muus samaväärses vormis, kus on esitatud vähemalt näidises sätestatud teave.

3. Lõikes 2 osutatud deklaratsiooni originaali säilitab pädev asutus vähemalt kolm aastat.

Artikkel 3

1. Liidu territooriumile sisenemiskoha liikmesriigi pädev asutus kontrollib I lisas loetletud kolmandatest riikidest või selliste kolmandate riikide territooriumi osadest liidu territooriumile saabuvaid loomaveokeid, et teha kindlaks, kas sõidukid on nõuetekohaselt puhastatud ja desinfitseeritud.

2. Kui lõikes 1 osutatud kontrolli käigus selgub, et puhastamine ja desinfitseerimine on läbi viidud nõuetekohaselt või kui pädev asutus on lisaks lõikes 1 osutatud meetmetele tellinud, organiseerinud või teinud eelnevalt puhastatud loomaveoki täiendava desinfitseerimise, siis kinnitab pädev asutus seda, väljastades III lisas sätestatud näidise järgi sertifikaadi.

▼M1

3. Kui lõikes 1 osutatud kontrolli käigus selgub, et loomaveoki puhastamine ja desinfitseerimine ei ole olnud piisav, peab pädev asutus toimima ühel järgnevalt kirjeldatud viisil:

a) ta suunab loomaveoki nõuetekohasele puhastamisele ja desinfitseerimisele pädeva asutuse määratud kohas, mis asub asjaomases liikmesriigis, võimalikult lähedal liidu territooriumile sisenemise kohale, ning väljastab lõikes 2 osutatud sertifikaadi;

b) kui liidu territooriumile sisenemise koha lähedal ei ole sobivat puhastamise ja desinfitseerimise kohta või kui on oht, et puhastamata loomaveokist eraldub loomsete saaduste jääke:

i) keelab loomaveokil liitu siseneda või

ii) teeb nõuetekohaselt puhastamata ja desinfitseerimata loomaveoki esialgse kohapealse desinfitseerimise, kuni alates ELi piirile saabumisest 48 tunni jooksul kohaldatakse punktiga a ette nähtud meetmeid.

▼B

4. Lõikes 2 osutatud deklaratsiooni originaali säilitab loomaveoki operaator või juht kolm aastat. Selle sertifikaadi koopiat hoiab pädev asutus kolm aastat.

▼M1

5. Liidu territooriumile sisenemise koha liikmesriigi pädev asutus võib nõuda iga sellise sõiduki, sealhulgas sööta transportivate sõidukite, mille puhul ei saa välistada märkimisväärset liidu territooriumile sigade Aafrika katku toomise ohtu, rehvide või mis tahes muude veoki osade kohapealset desinfitseerimist, mille desinfitseerimist peetakse ohu vähendamiseks vajalikuks.

▼B

Artikkel 4

Otsus 2011/78/EL tunnistatakse kehtetuks.

▼M4

Artikkel 4a

Käesolevat otsust kohaldatakse kuni 31. detsembrini 2021.

▼B

Artikkel 5

Käesolev otsus on adresseeritud liikmesriikidele.









I LISA

LOETELU NENDEST KOLMANDATEST RIIKIDEST JA NENDE KOLMANDATE RIIKIDE TERRITOORIUMIDE OSADEST, KUS ON KINDLAKS TEHTUD SIGADE AAFRIKA KATKU VIIRUSE ESINEMINE

Valgevene

▼M3

Moldova

▼B

Venemaa

▼M4

Serbia

▼M2

Ukraina

▼B









II LISA

NÄIDISDEKLARATSIOON, MILLE LOOMAVEOKI OPERAATOR VÕI JUHT ESITAB, KUI TA SISENEB LIITU KOLMANDAST RIIGIST VÕI NENDE KOLMANDATE RIIKIDE TERRITOORIUMIDE OSAST, KUS ON KINDLAKS TEHTUD SIGADE AAFRIKA KATKU VIIRUSE ESINEMINE

Mina, loomaveoki operaator/juht kinnitan, et:

(lisada riikliku registreerimismärgi number)

…

— loomade/sööda viimane mahalaadimine toimus: —



Riik, piirkond, koht Kuupäev (pp.kk.aa) Kellaaeg (tt.mm)

— pärast mahalaadimist loomaveok puhastati ja desinfitseeriti. Puhastamine ja desinfitseerimine hõlmas veoruumi, laadimisruumi, [veoki korpust] (kustutada, kui see ei ole asjakohane), laadimisrampi, loomadega kokku puutunud seadmeid, rehve ja juhikabiini ning mahalaadimisel kasutatud kaitseriietust/-jalatseid. — Puhastamine ja desinfitseerimine toimus: —



Riik, piirkond, koht Kuupäev (pp.kk.aa) Kellaaeg (tt.mm)

— Desinfitseerimisvahendit kasutati tootja soovitatud kontsentratsioonis (märkida aine ja selle kontsentratsioon): — …

— Loomade järgmine laadimine toimub: —



Riik, piirkond, koht Kuupäev (pp.kk.aa) Kellaaeg (tt.mm) —



Kuupäev Asukoht Operaatori/juhi allkiri Loomaveoki operaatori/juhi nimi ja tegevuskoha aadress (trükitähtedega)









III LISA

SERTIFIKAAT LOOMAVEOKI PUHASTAMISE JA DESINFITSEERIMISE KOHTA (LOOMAVEOK ON SISENENUD LIITU KOLMANDAST RIIGIST VÕI NENDE KOLMANDATE RIIKIDE TERRITOORIUMIDE OSAST, KUS ON KINDLAKS TEHTUD SIGADE AAFRIKA KATKU VIIRUSE ESINEMINE)

Mina, allakirjutanud ametnik kinnitan, et kontrollisin:

1. täna loomaveokit riikliku registreerimismärgiga ja leidsin visuaalsel kontrollil, et loomade veoruum, laadimisruum, [veoki korpus] ( 1 ), laadimisramp, loomadega kokku puutunud seadmed, rehvid ja juhikabiin ning mahalaadimisel kasutatud kaitseriietus/-jalatsid on nõuetekohaselt puhastatud.

(märkida registreerimismärgi number)

2. komisjoni rakendusotsuse 2013/426/EL II lisas sätestatud deklaratsiooni kujul või muus samaväärses vormis esitatud teavet, mis hõlmab rakendusotsuse 2013/426/EL II lisas sätestatud elemente.







Kuupäev Kellaaeg Asukoht Pädev asutus Ametniku allkiri (1) Tempel: Nimi trükitähtedega: (*1) Templi ja allkirja värv peab erinema teksti värvist.